CELEX: 62018TN0143
Language: et
Date: 2018-03-01 00:00:00
Title: Kohtuasi T-143/18: 1. märtsil 2018 esitatud hagi – Société générale versus EKP

7.5.2018   
            
            
               ET
            
            
               Euroopa Liidu Teataja
            
            
               C 161/56
            
         1. märtsil 2018 esitatud hagi – Société générale versus EKP
   (Kohtuasi T-143/18)
   (2018/C 161/64)
   Kohtumenetluse keel: prantsuse
   
      Pooled
   
   
      Hageja: Société générale (Pariis, Prantsusmaa) (esindajad: advokaadid A. Gosset Grainville, M. Trabucchi ja P. Kupka)
   
      Kostja: Euroopa Keskpank
   
      Nõuded
   
   Hageja palub Üldkohtul:
   
               —
            
            
               tühistada EKP 19. detsembri 2017. aasta otsuse nr ECB/SSM/2017 – O2RNE8IBXP4R0TD8PU41/174 artikkel 5 ja selle otsuse A lisa artikkel 3 osas, milles need näevad ette meetmed, mida hoiuste tagamise skeemide või kriisilahendusfondide puhul tuleb võtta seoses tagasivõtmatute maksekohustustega;
            
         
               —
            
            
               mõista kohtukulud välja EKP-lt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               —
            
            
               Esimene väide, et vaidlustatud otsus on vastu võetud ilma õigusliku aluseta. Hageja väitel puudub EKP-l pädevus üldkehtivate usaldatavusnõuete kehtestamiseks ning ta ei viinud läbi hageja olukorra individuaalset ja üksikasjalikku hindamist, mis on ette nähtud kohaldatavates õigusaktides.
            
         
               —
            
            
               Teine väide, et vaidlustatud otsuses on rikutud õigusnormi, kuna EKP tõlgendas ebaõigesti liidu õigusakte, mis lubavad krediidiasutustel maksta tagasivõtmatute maksekohustuste teel, ja võttis seeläbi nendelt sätetelt soovitava toime.
            
         
               —
            
            
               Kolmas väide, et vaidlustatud otsuses on tehtud ilmne viga tagasivõtmatute maksekohustustega väidetavalt kaasnevate riskide hindamisel nõukogu 15. oktoobri 2013. aasta määruse (EÜ) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT 2013, L 287, lk 63) artiklis 16 alusel.
            
         
               —
            
            
               Neljas väide, mis käsitleb põhjenduse puudumist osas, mis puudutab EKP-l lasuvat põhjalikuma põhjendamise kohustust ja vaidlustatud otsuse ebapiisavat põhjendust.